ROJNA พุ่งต่อ 14% หลังรุกโรงงานผลิตแบตเตอรี่ 8 GWh. ป้อนรถยนต์ไฟฟ้า
ROJNA พุ่งต่อ 14% หลังรุกโรงงานแบตฯ ป้อนรถยนต์ไฟฟ้า ล่าสุดอยู่ที่ 7.60 บาท บวก 0.95 บาท หรือ 14.29% มูลค่าซื้อขาย 714.44 ล้านบาท
ROJNA พุ่งต่อ 14% หลังรุกโรงงานแบตฯ ป้อนรถยนต์ไฟฟ้า ล่าสุดอยู่ที่ 7.60 บาท บวก 0.95 บาท หรือ 14.29% มูลค่าซื้อขาย 714.44 ล้านบาท
27 เม.ย. 2564

ผู้สื่อข่าวรายงานว่า ราคาหุ้น บริษัท สวนอุตสาหกรรมโรจนะ จำกัด (มหาชน) หรือ ROJNA ล่าสุด ณ เวลา 10.32 น. อยู่ที่ 7.60 บาท บวก 0.95 บาท หรือ 14.29% สูงสุดที่ 8.25 บาท ต่ำสุดที่ 6.95 บาท ด้วยมูลค่าซื้อขาย 714.44 ล้านบาท

ทั้งนี้ ราคาหุ้น ROJNA ปรับตัวขึ้น หลัง ROJNA ร่วมทุนกับ EVLOMO บริษัทชั้นนำด้านยานยนต์ไฟฟ้าจากประเทศสหรัฐอเมริกา ลงนามใน MOU ตกลงที่จะร่วมทุนกัน ดำเนินโครงการผลิตแบตเตอรี่ เพื่อเก็บพลังงานไฟฟ้า (Battery Cell production) ขนาดการผลิต 8 GWh. หรือ 8,000 เมกะวัตต์ ซึ่งเป็นระดับที่ใหญ่ที่สุดในอาเซียน เทียบกับการรองรับรถ EV ได้ 150,000 คัน จะเกิดเงินลงทุนสูงถึง 1.06 พันล้านเหรียญสหรัฐ หรือประมาณ 33,000 ล้านบาท  ซึ่งโครงการ ฯ ตั้งอยู่ที่นิคมอุตสาหกรรมโรจนะ อำเภอหนองใหญ่ จังหวัดชลบุรี เป็นพื้นที่เขตพัฒนาพิเศษภาคตะวันออก (EEC)